د طالبانو خلاف ولاړ ځوان، باجوړ کې امن غواړي
او بیا د طالبانو په یو برید کې د گلاب اکبرخان پلار او تره ووژل شول. ددغه پیښې ورستو هغه د خپلې قبیلې مشر ووټاکلی شو. او دا رنگ هغه په ځوانۍ کې مشرۍ ذمه وارۍ په لاس کې واخستې
د پاکستان د باجوړ قبائیلي سیمې سره تعلق لرونکی ځواکون کلن قبائیلي مشر گلاب اکبر خان د پلار، تره او د قبیلې د ١٠ غړو د وژل کیدو ورستو د خپلې قبیلې مشر ټاکلی شوی دی، د طالبانو پرضد ولاړ دی او سیمه کې امن غواړي. گلاب اکبرخان د روزگار په تکل کې کرچۍ ته تللی وو او د روژې تیرولو د پاره کلې کې وو چې په کور او حجره يي طالبانو حمله ووکړه. هغه وائي د وسلې د کموالې پرته هم د هغه قبیلي په کامیابۍ د طالبانو مخه وونیوله. او بیا د طالبانو په یو برید کې د گلاب اکبرخان پلار او تره ووژل شول. ددغه پیښې ورستو هغه د خپلې قبیلې مشر ووټاکلی شو. او دا رنگ هغه په ځوانۍ کې مشرۍ ذمه وارۍ په لاس کې واخستې. څو ورځې وړاندې پیښور کې په قبائیلي سیمو او خیبرپوښتونخوا کې د امن په موضوع شوې د لوې جرگې په موقع، کم گویه گلاب اکبرخان ډیوه ریډیو ته وویل طالبانو په هغه څو وار حملې کړې دي خو هغه ژوندې پاتې شوی دی. هغه وائي په سیمه کې امن د هغه ارمان دی. د گلاب اکبر خان د مقاومت قیصه ځکه هم د دلچسپۍ وړ ده چې تجزیه کار وائي قبائیلي سیمو کې وسله والو یو شمیر مشران او خپل مخالفین لمنځه وړلې دي یا يي سیمه په پریښودو مجبور کړې دي او یا يي ددۍ په مخالفت کې غږ پورته کولو نه ودرولې دي. گلاب اکبر خان سره پیښور کې د وائس اف امریکا ډیوه ریډیو خبریالې سعدیه قاسم شاه خبرې اترې کړې دي، دغه مرکه تاسو دلته اوریدی شۍ